1,1'-பெரோசினிருகார்பாக்சிலிக் அமிலம்

1,1'-பெரோசீனிருகார்பாக்சிலிக் அமிலம் (1,1'-Ferrocenedicarboxylic acid) என்பது Fe(C5H4CO2H)2 என்ற மூலக்கூற்று வாய்ப்பாட்டால் விவரிக்கப்படும் கரிம இரும்பு சேர்மமாகும். பெரோசீனின் மிக எளிய இருகார்பாக்சிலிக் அமில வழிப்பெறுதியாக இது கருதப்படுகிறது. மஞ்சள் நிறத்தில் திண்மப்பொருளாகக் காணப்படும் இச்சேர்மம் நீரிய காரத்தில் கரைகிறது. 1,1'-பெரோசீனிருகார்பாக்சிலிக் அமிலத்தின் பெயரிலுள்ள  1,1' பகுதி தனித்தனி வளையங்களில் கார்பாக்சிலிக் அமிலக் குழுக்களின் இருப்பிடத்தைக் குறிக்கிறது.

தயாரிப்பு 
பெரோசீனை இரு லித்தியோபெரோசீன் ஆக்கும் வகையில் இரு லித்தியமேற்றம் செய்து தொடர்ந்து கார்பனீராக்சைடேற்றமும் செய்து அமில வினையால் தூய்மையாக்கி தயாரிக்கலாம். 1,1'-பெரோசீனிருகார்பாக்சிலிக் அமில வழிப்பெறுதிகள் ஆக்சிசனேற்ற ஒடுக்க முகவர்களில் உட்கூறுகளாகவும் மேற்பூச்சாகவும் உள்ளன.

மேற்கோள்கள் 

பெரோசீன்கள்
கார்பாக்சிலிக் அமிலங்கள்